**УТВЪРЖДАВАМ:**

**ИВАЙЛО ЙОТКОВ**

*Директор на РИОСВ – Пловдив*

**ДОКЛАД**

**за извършена комплексна проверка**

**На основание**: План за контролната дейност за 2022 г. на РИОСВ – Пловдив, утвърден от Министъра на околната среда и водите и Заповед № РД-112 / 10.05.2022 г. на Директора на РИОСВ – Пловдив.

**Дата на извършване на проверката: 02.06.2022 год.**

**Обект** - Предприятие за производство на боеприпаси, производствена площадка „ВАЗОВСКИ МАШИНОСТРОИТЕЛНИ ЗАВОДИ” ЕАД,

с **местонахождение**: производствена площадка с. Иганово, Община Карлово, област Пловдив,

**собственост** на „ВАЗОВСКИ МАШИНОСТРОИТЕЛНИ ЗАВОДИ” ЕАД

**I. Цел на проверката:**

 Основна цел на проверката е установяване нивото и степента на съответствие на дейността в обекта с изискванията на екологичното законодателство по компоненти и фактори: отпадъчни води и опасни химични вещества и смеси.

**II. Проверени инсталации:**

 На територията на обекта са проверени:

- складови площи за съхранение на опасни химични вещества и смеси;

- пречиствателна станция за отпадъчни води;

**III. Констатации от проверката по компоненти и фактори на околната среда:**

**В „Предприятие за производство на боеприпаси“, производствена площадка на „ВАЗОВСКИ МАШИНОСТРОИТЕЛНИ ЗАВОДИ” ЕАД, с местонахождение: с. Иганово, Община Карлово, област Пловдив е извършена проверка на място и по документи както следва:**

**1. По компонент „ВОДИ“:**

„ВМЗ” ЕАД гр. Сопот притежава за площадка Иганово Разрешително за ползване на воден обект за заустване на отпадъчни води, съгласно което приемник на отпадъчните води е р. Певченско дере. Поради промяна в технологията за производството на специална продукция и произвдство на нови изделия е преустановено формиране на производствени води. От дейността на обекта се формиират единствено битово-фекални отпадъчни води. За пречистването им са изградени локални пречиствателни съоръжения. Поради липса на изтичане в пунктовете за мониторинг, проби за нализа не са взети. Във връзка с изпълнение на условията в РЗ е установено, че пунктовете за мониторинг са обозначени. Има осигурен достъп за пробовземане и контрол на заустваните отпадъчни води. Представен e платежен документ за внесена такса за заустване за 2021 год. Количеството на заустваните води не се измерва, платената такса е за количеството по РЗ. Представен е в срок доклад за изпълнение на условия в РЗ съгласно чл. 48, ал. 1, т. 12 от Закона за водите.. Има изготвен и одобрен план за собствен мониторинг, който предвижда пробовземане и изпитвене на отпадъчните води два пъти годишно.

В законоустановения срок е подадено заявление в БД-ИБР-Пловдив за продължаване срока на действие и промяна на разрешителното за заустване. За установено отклонение на заложените норми в РЗ от представени протоколи с резултати от проведен собствен мониторинг за потока битово-фекални отпадъчни води през 2021 год. е съставен акт за установяване на административно нарушение и издадено наказателно постановление от директора на РИОСВ-Пловдив.

За постигане на ИЕО (индивидуалните емисионни ограничения) „ВМЗ“ ЕАД е предвидило извършване на реконструкция на ЛПСОВ, за което е депозирано в РИОСВ-Пловдив Заявление за инвестиционно намерение.

**2. По фактор „Химични вещества и смеси и управление на риска“:**

За извършване на дейността си дружеството използва химични вещества и смеси, за което са представени инвентаризационен списък и Оценка за безопасността на съхранението на опасните химични вещества и смеси, с последна редакция от 21.06.2021 г. Представена е и актуализирана заповед за определяне на отговорни лица за съхранението на опасните химични вещества и смеси, съгласно изискванията на *от Наредбата за реда и начина на съхранение на химични вещества и смеси (обн. в ДВ бр. 43/2011г.).* Представени са планове и инструкции за работа с опасни химични вещества. Инструкциите, съгласно утвърдени вътрешни правила в дружеството, се заверяват ежегодно и при нужда се актуализират.

Информационните листове за безопасност, които са представени при проверката, на електронен носител са актуализирани съгласно последните изисквания на *Регламент (ЕО) 1907/2006 (REACH) и Регламент (ЕО) 1272/2008(CLP).*

Химичните вещества и смеси се съхраняват в обособени, самостоятелни складови помещения с контролиран достъп в съответствие с изискванията на *Наредбата за реда и начина на съхранение на химични вещества и смеси (обн. в ДВ бр. 43/2011г.).*

От страна на МОСВ писмено е удостоверено, че „ВМЗ“ ЕАД има право за ползване на изключението, постановено в *чл. 103, ал. 8, т. 1 от ЗООС* и в тази връзка дружеството не е обект на контрол по *глава седма, раздел I от ЗООС*.

Дружеството не извършва внос на химични вещества и смеси от страни извън Европейския съюз.

„ВМЗ“ ЕАД се явява потребител надолу по веригата по смисъла на Регламент (ЕС) 1907/2006 (REACH).

**IV. Предписания, срокове за изпълнение, отговорници:** не са установени несъответствия с нормативните изисквания на екологичното законодателство, поради което предписания не да дадени

**V. Съответствие, последващ контрол:** не е необходим.